Rune Holta

Rune Holta (født 29. august 1973) er en opprinnelig norsk speedwaykjører. Holta er født i Stavanger, og vokste opp på Randaberg. Fra 2002 har han vært polsk statsborger og representert Polen internasjonalt siden 2005.

Holta er blitt verdensmester i speedway tre ganger og har en profesjonell speedwaykarriere som strekker seg over mer enn 20 år.

 Karriere 

 Overblikk 
Klubbkarrieren har hovedsakelig utspilt seg i Polen og Sverige der han har kjørt for flere klubber. Størsteparten av sin klubbkarriere har han imidlertid hatt for Włókniarz Częstochowa i Polen (1999-2000, 2002-2005, 2010, 2013-2014, 2017) og Elit Vetlanda i Sverige (2003–2008, 2015). Videre har han og kjørt en lengre periode for Outrup i Danmark (1997–2002) og har dessuten vært innom klubber i Russland, Tyskland, Tsjekkia og Ungarn.

Gjennom sin over 20 år lange karriere, er han blitt verdensmester i speedway (SWC) tre ganger. I tillegg er han polsk mester individuelt, nordisk mester individuelt og europamester for klubblagRune Holta  fra SpeedwayZoneSpeedway Almanac Norgesmestere fra Store norske leksikon. Holta har videre vunnet to stevner i Speedway Grand Prixhttp://www.vg.no/sport/artikkel.php?artid=533382http://www.barometern.se/sporten/ot-sporten/sjuk-holta-regerade-i-malilla%282059190%29.gm, deltatt i tolv finaler og var fast kjører i Speedway Grand Prix fra 2001-2004 og deretter fra 2007-2011.Rune Holta  fra Speedway World Championships

 1987-2000 
Rune Holta startet opp karrieren som 14-åring på speedwaybanen på Elgane. Faren Leo som tidligere hadde kjørt speedway i Norge, kjørte han til Danmark fra 14 til han var 20 år for å få sportslige utfordringer.

I 1993 og 1994 var Holta med i et prosjekt med Olympiatoppen for å hjelpe til med satsingen. Det resulterte i henholdsvis bronse og sølv i junior-VM (U-21) som ble vunnet av henholdsvis Joe Screen og Mikael Karlsson (nå Max). Selv om ingen nordmann hadde tidligere oppnådd dette før, valgte Olympiatoppen å stanse samarbeidet. Holta valgte likevel å si opp jobben på Rosenberg Verft for å satse på egen hånd.http://www.vg.no/sport/artikkel.php?artid=228400

Han reiste til Polen, Danmark og Sverige hver uke i sesongen. Hovedregelen var løp i Polen søndag, Sverige tirsdag og Danmark onsdag. I tillegg var det individuelle løp innimellom. Fly og faste mekanikere hadde han ikke råd til. På denne tiden fikk han sine første NM-titler og kjempet hardt om disse mot den litt eldre Lars Gunnestad, som i 1991 og 1992 kjørte på det øverste nivået i Polen (Liga 1) for Zielona Gora der han også ble seriemester i 1991 som første nordmann. Gunnestad fortsatte brorparten av karrieren i England og Sverige med unntak av enkelte sesonger på nivå to i Polen. Videre fikk han Wild Card i fem stevner i Speedway Grand Prix, men var aldri fast kjører. Sammen med Einar Kyllingstad fra Bryne, vant Gunnestad VM-bronse for par (som eksisterte fra 1970-1993) i 1991.http://www.vg.no/sport/artikkel.php?artid=190908http://dt.no/sport/nm-gull-for-7-gang-1.2551634http://snl.no/Lars_Gunnestad

Holta ble svensk mester for første gang da Valsarna vant i 1998. I 1999 ble han både svensk og dansk seriemester. I tillegg gikk Włókniarz Częstochowa til topps på nivå 2 i Polen. Det innebar at Włókniarz Częstochowa ble klar for den nye toppdivisjonen, Ekstraliga. For å kunne fortsette satsingen og utvikle seg videre, valgte han å bli polsk statsborger i 2002.http://www.aftenbladet.no/sport/--Min-beste-sesong-noensinne-2608906.htmlSpeedway#.Uhj8UYVRLV0 http://www.vg.no/sport/artikkel.php?artid=285980

 2001–2010 
Som første nordmann siden Dag Løvaas i 1974 kvalifiserte Holta seg for det individuelle VM til sesongen 2001. I 1974 var VM et endagsstevne, mens det etter omleggingen til Speedway Grand Prix i 1995 ble gjort om til en sammenlagtkonkurranse med seks (i dag tolv) stevner.http://www.norsk-rally.com/index.php/component/content/article/10-uncategorised/260-260

I Włókniarz Częstochowa etablerte han seg i speedwayverdenen, og vant Ekstraliga i 2003http://www.sportowefakty.pl/zuzel/382680/lwy-maja-patent-na-zwyciestwa-w-najwazniejszych-meczach. Samme år ble han polsk mester individuelt foran Tomasz Gollob. Året etter ble klubben europamester.

I 2005 ble han som første nordmann verdensmester i speedway da han vant VM-gull for Polen http://www.vg.no/sport/artikkel.php?artid=286051. Uttaket av Holta skapte reaksjoner i Polen, både fordi han ikke var statsborger og siden Krzysztof Kasprzak også ble tatt ut. Far og bror til Kaspzrak hadde i juli samme år overfalt og mishandlet Holta under et ligaløp, hvor han hadde krasjet. Volden resulterte i to brudd i nesen og to brudd i venstre hånd.http://www.vg.no/sport/artikkel.php?artid=283826

Senere ble det ytterligere to gullmedaljer i 2007 og 2010 og sølv i 2008. Videre var han fast kjører i Speedway Grand Prix i ni år, og vant blant annet to stevner. Da han gikk til topps på Nya Ullevi i 2008, ble han den første, og er per dags dato den eneste nordmannen som har vunnet et stevne i Speedway Grand Prix.

Holta er blitt seriemester en rekke ganger. Han var lagkaptein for VMS Elit Vetlanda i en årrekke, og ble seriemester i 2004 og 2006 med blant annet Jason Crump og Jarosław Hampel på laget.http://www.dn.se/sport/holta-kvar-i-dackarna/http://sverigesradio.se/sida/gruppsida.aspx?programid=28&grupp=3831&artikel=954510. I tillegg har han vunnet flere løp, mesterskap og priser (se "Utvalgte meritter").

I 2010 fullførte han som nummer fire sammenlagt i Speedway Grand Prix og vant ett stevne. Dette er per dags dato hans beste sammenlagte plassering i SGP. I Sverige var han også den som tok flest poeng og hadde det høyeste poengsnittet i Elitserien samme år.

 2011–2012 
Før 2011-sesongen bestemte FIM (Fédération Internationale de Motocyclisme) at det skulle innføres en ny lyddemper fra og med juni samme år for å minske lyd. De nye kravene førte til at kjørerne måtte bytte om på motorene, noe som betydde at mange av førerne, deriblant Holta fikk problemer med å finne motorer og innstillinger som passet kjørestilen. Det nye systemet førte til at motorene fikk mindre kraft og ble mer følsomme og ustabile i forhold til vær og ulike baner. I ettertid ble det satt i gang arbeid for å utarbeide en annen type lyddemper.http://www.nyheterna.net/SPORTEN/nya_ljuddaempare_goer_speedwayen_farligarehttp://www.sportowefakty.pl/zuzel/377623/testy-nowego-tlumika-zakoncza-sie-sukcesem-szymanski-urzadzenie-spelnia-normy-gl.

Holta krasjet i starten av sesongen, den 25. mars 2011 og pådro seg en alvorlig håndleddskade da laget hans, Unibax Toruń kjørte mot Stal Rzeszów i den polske Ekstraliga.http://www.dagbladet.no/2011/04/26/sport/motorsport/rune_holta/speedway/16311030/ Til tross for at skaden fortsatte å plage ham, vant han Golden Helmet of Pardubice i Tsjekkia for andre gang.http://www.speedway.cz/encyklopedie/objekty1.phtml?id=7717&lng=2

Året etter kjørte han for den polske klubben Falubaz Zielona Góra, svenske Indianerna og tsjekkiske Zlata Prilba Pardubice. Selv om han hadde det tredje høyeste poengsnittet i Tsjekkia var sesongen 2012, sett under ett, også preget av motorproblemer og få høydepunkt.http://www.aktuellspeedway.se/stats.php?id=16&s=2012&order=averangehttp://na.se/sporten/speedway/1.1802140-na-tv-fordel-indianerna-i-semin-mot-vetlandahttp://na.se/sporten/speedway/1.1811703-dubbla-smallar-for-holtahttp://www.aftonbladet.se/sportbladet/motor/speedway/article15424933.abhttp://sport.tvp.pl/zuzel/enea-ekstraliga/aktualnosci/unibax-falubaz-5040-wystarczy-na-medal/8804482
miniatyr|Laget til Stal Gorzów i forkant av et løp i Ekstraliga. Holta er bak til venstre.
For sesongen 2013 signerte Holta kontrakter for Indianerna i Sverige og for gamleklubbenWłókniarz Częstochowa i Polen.

 2013–2018 
I sesongen 2013 kom han på 4.-plass i Ekstraliga med Włókniarz Częstochowa, noe som er klubbens beste plassering siden 2009.

I motsetning til i Polen, gikk var ikke lagånden i Indianerna like god. På grunn av et maksimalt poenggjennomsnitt klubbene ikke kan overstige når de skal sette sammen lag, kunne ikke Indianerna stille med både russeren Emil Sayfutdinov, som ledet SGP i vårsesongen, og Holta samtidig. Uoverensstemmelsene økta da Holta ble foretrukket. Sayfutdinov brøt så med klubben.http://na.se/sporten/speedway/1.2121838-indiankrisen-fortsatter-efter-forlusthttp://na.se/sporten/speedway/1.2128622-ingen-sajfutdinov-pa-tisdag

Ellers denne sesongen, så kom Holta på andreplass i det individuelle løpet «Olkam Cup». Feltet bestod blant annet av årets SGP-vinner, Tai Woffinden, årets europamester Martin Vaculík og regjerende U21-verdensmester Michael Jepsen Jensen. Russeren Grigory Laguta vant cupen. Det individuelle europamesterskapet (SEC) ble fra og med 2013 vist verdensomspennende på Eurosport i over 70 land. Dette har resultert i et sterkere felt, samt større interesse for europamesterskapet. Europamesterskapet ble relansert under navnet Speedway European Championship.http://www.wczestochowie.pl/kategoria/sport,zuzel/15942,puchar-prezydenta-dla-grigorija-lagutyhttp://www.motorsportforbundet.no/portal/page/portal/motorsport/grener/speedway/nyhet?element_id=17422612&displaypage=TRUE

Etter sesongslutt i 2013 uttalte presidenten til Włókniarz Częstochowa, at etter hans syn var Holta lagets beste kjører i 2013.http://www.sportowefakty.pl/zuzel/394244/powrot-do-czolowki-podsumowanie-sezonu-w-wykonaniu-dospel-wlokniarza-czestochowa/9 Til tross for at Holta er en av de eldste kjørerne på toppnivå i verden, fikk han en treårskontrakt med Włókniarz Częstochowa. Holta signerte videre kontrakt med den svenske klubben Västervik for sesongen 2014http://www.vt.se/nyheter/default.aspx?ArticleId=6997081.

Sesongen 2014 ble tung både i Sverige og i Polen da begge lagene kjempet i bunn av tabellen og rykket til slutt ned. Dette var et overraskende utfall ettersom begge lagene var relativt sterke på papiret. Ellers fikk Holta wild card da Speedway European Championship skulle ha sin siste runde i Częstochowa.

Sesongen 2015 ble en ny type lyddemper tatt i bruk. I den polske serien kjørte Holta for ŻKS Ostrovia som ble ledet av den polske landslagssjefen Marek Cieślak. I Sverige representerte Holta Elit Vetlanda. For Holta sin del var sesongen god. I Polen var Holta den beste poengplukkeren i serien og hadde det tredje høyeste poengsnittet (2,325) til tross for flest kjørte heat. Videre ble Elit Vetlanda svensk mester og Holta fikk dermed sitt femte SM-gull i karrieren.

Da sesongen 2016 tok fatt, hadde Holta signert for KS ROW Rybnik i Polen og Dackarna i Sverige. Sesongen var solid i både Sverige og Polen. KS ROW Rybnik styrte inn til en sterk 6.-plass mens Dackarna, etter en svært vanskelig start, klarte på utrulig vis å ta den siste sluttspillplassen. Etter et sterkt sluttspill fikk Dackarna til slutt sølv i Elitserien etter å ha tapt finalen sammenlagt mot Rospiggarna.

For å få noen flere løp, valgte Holta å signere for den tyske klubben MSC Brockstedt midt i sesongen. I Speedway-Bundesliga endte det også med sølv etter at MSC Brockstedt måtte gi tapt for Landshut Devils.
miniatyr|Speedway Grand Prix i Bydgoszcz 2008. Holta i blå hjelm.
Mot slutten av sesongen deltok Holta også i Golden Helmet of Pardubice med blant andre Nicki Pedersen, Emil Sayfutdinov og den australske kometen Max Fricke på startstreken. I det svært prestisjefylte løpet, som det også sies er verdens eldste speedwayløp, vant russeren Emil Sayfutdinov foran Rune Holta mens tyskeren Martin Smolinski tok tredjeplassen rett foran nesa på svenske Peter Ljung.

Holta gjort klart med Włókniarz Częstochowa for sesongen 2017. Dette vil bli Holtas tiende sesong for klubben. Han vil her bli lagkamerat med blant annet Andreas Jonsson og Sebastian Ułamek. Disse var også lagkamerater da Włókniarz Częstochowa vant Ekstraliga for 13 år siden. Av øvrige kjørere som blir sentrale i laget, finner vi danske Leon Madsen og slovenske Matej Zagar. For øvrig kommer Holta til å kjøre for svenske Dackarna og tyske MSC Brockstedt.

I 2018 kjører Holta for Get Well Toruń i Polen sammen med bl.a. regjerende verdemsmester Jason Doyle og tidligere verdensmester Chris Holder, begge fra Australia og dansken Niels Kr. Iversen.

thumb

 Klubboversikt i Polenhttp://speedway.com.pl/riders/rune-holta/ 
 År  Liga  Lag 1994  2 Liga GKM Grudziądz 1996  2 Liga  Falubaz Zielona Góra 1997  2 Liga  Unia Tarnów 1998  2 Liga  Unia Tarnów 1999  2 Liga  Włókniarz Częstochowa 2000  Ekstraliga  Włókniarz Częstochowa 2002  Ekstraliga  Włókniarz Częstochowa 2003  Ekstraliga  Włókniarz Częstochowa 2004  Ekstraliga  Włókniarz Częstochowa 2005  Ekstraliga  Włókniarz Częstochowa 2006  Ekstraliga  Stal Rzeszów 2007  Ekstraliga  Unia Tarnów 2008  Ekstraliga  Stal Gorzów 2009  Ekstraliga  Stal Gorzów 2010  Ekstraliga  Włókniarz Częstochowa 2011  Ekstraliga  Unibax Toruń 2012  Ekstraliga  Falubaz Zielona Góra 2013  Ekstraliga  Włókniarz Częstochowa 2014  Ekstraliga  Włókniarz Częstochowa2015Nice PLŻŻKS Ostrovia2016EkstraligaKS Row Rybnik2017EkstraligaWłókniarz Częstochowa2018EkstraligaGet Well Toruń

 Annet 
For sine prestasjoner innen speedway ble han tildelt Złotym Krzyżem Zasługi (Det gyldne fortjenestekors/Golden Cross of Merit) av den nå avdøde presidenten Lech Kaczynski i 2007, mens han i 2010 ble tildelt Krzyżem Kawalerskim Orderu Odrodzenia Polski (Ridderkorset) for sitt bidrag til utviklingen av speedway i Polen samt sine sportslige prestasjoner.http://www.rogalandsavis.no/sport/article2904284.ece

Videre var Holta og daværende lagkamerat Tomasz Gollob involvert i et flykrasj i 2007. Privatflyet, ført av Gollobs far, styrtet ved den polske byen Tarnow. De var på vei til et ligaløp etter at Holta og Gollob dagen før hadde deltatt i SGP, som ble avholdt på Parken stadion i København. De tre kom fra det med livet i behold og med relativt lette skader, selv om privatflyet var totalvrak. Både Holta og Gollob var med på laget da Polen vant VM-gull foran  tilskuere i Leszno seks uker etter flykrasjet.http://www.nrk.no/nyheter/distrikt/rogaland/nord-jaeren/1.2662867http://www.vg.no/sport/artikkel.php?artid=153352http://media.wp.pl/kat,1022939,title,Leszno-zdalo-egzamin-przez-Grand-Prix,wid,9049530,wiadomosc.html

I Polen går han ofte under klengenavnet «Rysiek Holtański». Han har også blitt kalt «Clark Kent» etter at svenske aviser omtalte ham som «Supermann» da han kom uskadet fra en voldsom kollisjon i et ligaløp i Sverige og deretter vant finaleheatet i samme stevne.http://www.gazetalubuska.pl/apps/pbcs.dll/article?AID=/20071112/ZUZEL01/71111055http://walasek.interia.pl/artykul?art_id=24843http://sport.interia.pl/zuzel/news-holta-sezon-jeszcze-sie-nie-skonczyl,nId,492068 

 Utvalgte meritter 

 Individuelt 
 Norsk mester individuelt i 1994, 1996, 1997, 2000.
 Nordisk mester individuelt i 1999, 2000.
 Polsk mester individuelt (IMP) i 2003, 2007. Tredjeplass i 2004.http://www.sportowefakty.pl/zuzel/88360/przed-finalem-imp-w-toruniu-historia-zawodow
 Golden Helmet of Pardubice: Vinner i 2009 og 2011. Andreplass i 2007 og 2016.
 Edward Jancarz Memorial: Vinner i 2001 og 2009. Andreplass i 2005.http://www.sportowefakty.pl/zuzel/92062/holta-i-jonasson-najlepsi-w-gorzowie
 Australian Golden Helmet Series: Vinner i 2000.
 Mieczysław Połukard Criterium of Polish Speedway Leagues Aces. Vinner i 2004 og 2005.http://www.razorrobotics.com/knowledge/?title=2004_Mieczys%C5%82aw_Po%C5%82ukard_Criterium_of_Polish_Speedway_Leagues_Aceshttp://www.razorrobotics.com/knowledge/?title=2005_Mieczys%C5%82aw_Po%C5%82ukard_Criterium_of_Polish_Speedway_Leagues_Aces
 Bronse i Junior(U-21)- VM 1993.http://www.danskspeedway.dk/u21%20vm/u21vm9293.html
 Sølv i Junior(U-21)- VM 1994.http://www.vg.no/sport/artikkel.php?artid=1029440
 Polsk Æresmedalje (Golden Cross of Merit) grunnet sin "Innsats for landet". Tildelt i 2007.
 Krzyżem Kawalerskim Orderu Odrodzenia Polski (Ridderkorset). Tildelt 2010.
 Turniej o koronę Bolesława Chrobrego. Andreplass i 2010http://www.photopress.pl/galeria.php?dzial=6&katalog=10052. Tredjeplass i 2009.http://www.sportgniezno.pl/pnews/id/1880/prezentacja-zawodnikow-w-turnieju-chrobrego.html
 Turniej o Łańcuch Herbowy Miasta Ostrowa Wielkopolskiego. Vinner i 2006.http://www.km.osw.pl/galeria/show2.php?fid=92
 Karlstad Open. Vinner i 2005 og 2008.http://www.solkatterna.se/sidor/arkiv/tidigare_nyheter.html
 Żużlowe Oscary (Speedwaygallaen) 2008. "Beste polske utøver 2007".
 Stavanger Aftenblad-sportens Bragdpris for 1999.http://www.aftenbladet.no/sport/--Min-beste-sesong-noensinne-2608906.html#.UbMzjoVRLV0 
 Toms Guldbarreløb. Vinner i 2000.http://www.rogalandsavis.no/sport/article476409.ece
 Międzynarodowy Turniej o Puchar Prezydenta Miasta Częstochowa (Olkam Cup). Andreplass 2013.http://www.sportowefakty.pl/zuzel/389369/laguta-wygral-w-czestochowie-wyniki

 Lag 
 Verdensmester for Polen i 2005, 2007 og 2010. Sølv i 2008.  
 Dansk ligamester med Outrup i 1999 og 2001.http://www.danskspeedway.dk/statistik/superliga.htmhttp://www.vg.no/sport/artikkel.php?artid=164450
 Polsk Ekstraliga-mester med Włókniarz Częstochowa i 2003.
 Svensk Elitserien-mester med Valsarna i 1998, 1999.http://www.nettavisen.no/sport/arkiv/motor/article285105.ecehttp://www.svenskafans.com/motor/326514.aspx
 Svensk Elitserien-mester med VMS Elit (Elit Vetlanda) i 2004, 2006 & 2015.http://www.aftonbladet.se/sportbladet/motor/article10490277.ab 
 Europamesterskapet for klubblag 2003: Gull med Mega Lada Togliatti.
 Europamesterskapet for klubblag 2004: Gull med Włókniarz Częstochowa.
 Europamesterskapet for klubblag 2007: Bronse med Mega Lada Togliatti. 
 Europamesterskapet for klubblag 2010: Sølv med Speedway Miskolc SE.
 Polsk 2. Liga (nivå 2) i 1999 med Włókniarz Częstochowa.
 Polsk mester i parkjøring sammen med Tomasz Gollob i 2007.http://www.sportowefakty.pl/zuzel/145065/przed-finalem-mppk-historia-zawodow
 Żużlowe Oscary (Speedwaygallaen) 2007. Det polske landslaget kåret til "Årets lag".http://www.photopress.pl/szukaj.php?ssind=holta&offset=620
 Puchar Fair-Play. Andreplass med Włókniarz Częstochowa i 2013.http://www.sportowefakty.pl/zuzel/392172/puchar-fair-play-dla-falubazu-relacja-z-meczu-dospel-wlokniarz-czestochowa-stelm
 Puchar Św. Dominika. Førsteplass i 2014 med "Team Skandinavia" som bestod av Leon Madsen (Danmark), Thomas H. Jonasson (Sverige), Magnus Zetterström (Sverige) og Rune Holta (Norge). 
 Speedway Grand Prix 
 Göteborg, Målilla 
 Vojens, Krsko, Torun
 Praha, Krsko 
miniatyr|Speedway Grand Prix i Cardiff 2008.
Holta har kjørt ni sesonger som fast kjører i Speedway Grand Prix, vunnet to stevner (Göteborg 2008, Målilla 2010) og har deltatt i tolv finaler.

Hans beste Speedway Grand Prix-sesong hittil var 2010, da han kom på fjerdeplass sammenlagt. Den sesongen ble det blant annet seier i Grand Prix of Scandinavia i Mållia og andreplass i Grand Prix of Poland som ble avholdt i Toruń.

 Referanser 

 Eksterne lenker 


Kategori:Norske motorsyklister
Kategori:Polske motorsportutøvere
Kategori:Personer fra Randaberg kommune
Kategori:Fødsler i 1973
Kategori:Kongepokalvinnere i motorsport
Kategori:Norgesmestere i speedway